google/wiki40b huggingface dataset:
Ποσειδώνιος (κρατήρας)

Περιγραφή

Το χείλος του Ποσειδώνιου είναι χαμηλό και ατελές, ιδίως στη δυτική πλευρά. Το εσωτερικό έχει επιστρωθεί με δευτερογενές στρώμα λάβας στο παρελθόν.
Υπάρχει ένα μικρότερο, ημικυκλικό χείλος ενός ομόκεντρου, πλημμυρισμένου από λάβα κρατήρα στο εσωτερικό του κυρίως χείλους, με κέντρο προς τα ανατολικά. Ο Ποσειδώνιος δεν διαθέτει κεντρική κορυφή, αλλά πυθμένας του είναι λοφώδης, με ένα σύστημα αυλακώσεων, το Rimae Posidonius. Ο πυθμένας είναι υπερυψωμένος εξαιτίας της δευτερογενούς ροής λάβας, κάτι το οποίο προκάλεσε πιθανώς και το σύστημα των αυλακώσεων. Στα βορειοανατολικά το χείλος διακόπτεται από τον μικρότερο κρατήρα Ποσειδώνιο B, ενώ στον πυθμένα, λίγο δυτικότερα του κέντρου, υπάρχει ο μικρότερος κρατήρας  rim, offset just to the west of center is another smaller crater Ποσειδώνιος A.
Στην επιφάνεια της Θάλασσας της Ηρεμίας κοντά στον Ποσειδώνιο υπάρχει ένα αξιοσημείωτο σύστημα λοφοσειρών συστολής που είναι παράλληλες προς τη γειτονική «ακτή» της θάλασσας, οι Ράχεις (Dorsa) Σμιρνόφ. Στην κορυφή τους υπάρχει ένας μικρός κρατήρας με διάμετρο μόλις 2 km. Αυτός ο κρατήρας περιβάλλεται από περιοχή πολύ ανοικτόχρωμου υλικού, ένα παράδειγμα σεληνιακής «φωτεινής κηλίδας» (bright spot). Η κορυφή αυτή έφερε παλαιότερα το όνομα «Ποσειδώνιος γ» (Posidonius Gamma ή Y) και παρατηρήθηκε για πρώτη φορά από τον μετέπειτα διευθυντή του Εθνικού Αστεροσκοπείου Αθηνών Ιούλιο Σμιτ το 1857, ο οποίος σημείωσε την ομοιότητά του με τη λευκή περιοχή που περιβάλλει τον κρατήρα Λινναίο.
Άκης Δρακουλινάκος

Βιογραφία

Συνεργάστηκε με κορυφαίους Έλληνες σκηνοθέτες, μεταξύ των οποίων και ο Κώστας Κουτσομύτης, και συμμετείχε σε τηλεοπτικές σειρές όπως "Καπνισμένος Ουρανός", "Ματωμένα Χώματα", "Η αγάπη αργησε μια μέρα", "Η εκτέλεση" κ.α.
Ήταν αρχαίος τραγωδός και είχε πρωταγωνιστικούς ρόλους σε μεγάλη σειρά θεατρικών παραστάσεων.
Πέθανε αιφνιδίως και βρέθηκε νεκρός στο σπίτι του, από τους συγγενείς του που τον αναζητούσαν λίγες ώρες νωρίτερα. Η κηδεία του έγινε στο Γ΄ Νεκροταφείο στη Νίκαια.
Πανερυθραϊκός (πετοσφαίριση ανδρών)

Ιστορική αναδρομή

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Εξώθερμη αντίδραση

Μια εξώθερμη αντίδραση είναι μια χημική αντίδραση που ελευθερώνει ενέργεια με φως ή θερμότητα. Είναι το αντίθετο μιας ενδόθερμης αντίδρασης.
Εκφραζόμενο σε μια χημική εξίσωση:  αντιδρώντα → προϊόντα + ενέργεια

Μέτρηση

Η παραγωγή ή η απορρόφηση θερμότητας είτε σε φυσική διεργασία είτε σε χημική αντίδραση μετράται χρησιμοποιώντας τη θερμιδομετρία. Ένα συνηθισμένο εργαστηριακό όργανο είναι το θερμιδόμετρο αντίδρασης, όπου η ροή θερμότητας στο δοχείο της αντίδρασης ή από αυτό καταγράφεται. Η τεχνική μπορεί να χρησιμοποιηθεί για να παρακολουθήσει χημικές αντιδράσεις, καθώς και φυσικές διεργασίες όπως κρυστάλλωση και διάλυση.
Η ελευθερούμενη ενέργεια μετριέται σε J·mol⁻¹. Η αντίδραση έχει μια αρνητική τιμή μεταβολής ΔH (μεταβολή θερμότητας) λόγω των καθαρών απωλειών.
π.χ.: -123 J/mol
Γκρασχόπερς Ζυρίχης

Τίτλοι

H Γκρασχόπερς έχει κατακτήσει 27 φορές το Πρωτάθλημα ποδοσφαίρου Ελβετίας και 19 φορές το Κύπελλο Ελβετιας στους τίτλους τις ομάδας συμεριλαμβάνεται 2 Λιγκ καπ Ελβετίας μια διοργάνωση που άρχισε να διεξάγεται το 1972 και σταμάτησε το 1982 και ένα Σούπερ καπ Ελβετίας.Αναλυτικά οι τίτλοι της ομάδας:
Πρωτάθλημα ποδοσφαίρου Ελβετίας
1898, 1900, 1901, 1905, 1921, 1927, 1928, 1931, 1937, 1939, 1942, 1943, 1945, 1952, 1956, 1971, 1978, 1982, 1983, 1984, 1990, 1991, 1995, 1996, 1998, 2001, 2003
Κύπελλο Ελβετίας
1926, 1927, 1932, 1934, 1937, 1938, 1940, 1941, 1942, 1943, 1946, 1952, 1956, 1983, 1988, 1989, 1990, 1994, 2013
Λιγκ καπ Ελβετίας
1973, 1975
Σούπερ καπ Ελβετίας
1989

Άλλες δραστηριότητες συλλόγου

Η ομάδα διατηρεί και άλλα τμήματα όπως Κωπηλασία,Χόκεϊ επί πάγου,Χειροσφαίριση,Αντισφαίριση κ.α
Κρίστιαν Πάμπελ

Καριέρα

Ο Πάμπελ έκανε τα πρώτα του βήματα στο χώρο της πετοφαίρισης στις ακαδημίες της Χόχστέτεν, στις οποίες παρέμεινε μέχρι το 1996 καθώς τότε μεταπήδησε σε αυτές της Ιντερνάν Φρανκφούρτης. Το 1999 πήρε μεταγραφή στη Φρίντριχσάφεν, στην οποία παρέμεινε μέχρι το 2003 έχοντας καταφέρει προηγουμένως να κατακτήσει τρία νταμπλ (2000, 2001, 2002).
Το 2003 ταξίδεψε στην Ιταλία στην οποία παρέμεινε για τέσσερα χρόνια αγωνιζόμενος με τις Έσε Λορέτο (2003-04), Τίμπο Βαλέντσια (2004-05) και Γκιότο Πάντοβα (2006-07). Μοναδικό διάλειμμα από αυτή τη συνεχή τετραετή παρουσία του Πάμπελ στα γήπεδα της Ιταλίας ήταν ένα ολιγόμηνο πέρασμά του από την Ελλάδα και συγκεκριμένα τον Ολυμπιακό Πειραιώς.
Την περίοδο 2007-08 αγωνίστηκε με τη γερμανική Φρίντριχσάφεν, για δεύτερη φορά στην καριέρα του, ενώ την αμέσως επόμενη περίοδο αγωνίστηκε αρχικά στη Ρωσική Γκάτσπρομ Σούργκουτ κι έπειτα για στην Ιταλική Κόπρα Πασιέντζα.
Το 2009 μεταπήδησε στους Γκρέιτερς της Νοτίου Κορέας, από τους οποίους όμως γρήγορα αποτέλεσε παρελθόν καθώς μετεγγράφη στην Αλ Αραμπί Ντόχα, ομάδα του Κατάρ. Το 2013 μεταπήδησε στην Ελ Τζαίς, ομάδα επίσης του Κατάρ, στην οποία παραμένει μέχρι σήμερα.

Διεθνείς συμμετοχές

Ο Κρίστιαν Πάμπελ ήταν διεθνής με την εθνική ομάδα πετοσφαίρισης της Γερμανίας για αρκετά χρόνια έχοντας πραγματοποιήσει συνολικά 212 συμμετοχές.
Δον Τζοβάνι των Μεδίκων

Βιογραφία

Ήταν νόθος γιος τού Κόζιμο Α΄ μεγάλου δούκα της Τοσκάνης και της ερωμένης του Ελεονόρα των Αλμπίτσι. Αργότερα ο πατέρας του τον νομιμοποίησε.
Γεννήθηκε πέντε έτη μετά από την αποβίωση τού Τζοβάνι, γνήσιου γιου τού Κόζιμο Α΄ που έζησε 19 έτη και έλαβε το όνομά του. Μετέβη στην Ισπανία, όπου άρχισε τη στρατιωτική του σταδιοδρομία. Το 1598 ήταν ευγενής της Ισπανίας και πρέσβης της Φλωρεντίας στη Μαδρίτη. Το 1600 έγινε στρατάρχης τού Αυστριακού στρατού· η πιο σημαντική θέση του ήταν ως γενικού διοικητή τού στρατού της Βενετίας (1616-17).
Ήταν ζωγράφος και αρχιτέκτονας και συνεργάστηκε με τον Ματτέο Νιγκέττι στη σχεδίαση τού παρεκκλησίου των Πριγκίπων για το ναό τού Σαν Λορέντσο στη Φλωρεντία. Με την επιστροφή του στην πατρίδα του ασθένησε από ευλογιά στην Πάδοβα και απεβίωσε στο Μουράνο το 1621.
Έδειξε ιδιαίτερη φροντίδα για τους καλλιτέχνες. Σχεδίασε την κατασκευή τού παρεκκλησίου των Πριγκίπων στο ναό τού Αγ. Λαυρεντίου. Είχε και μία ξεχωριστή σχέση με την Αυτοσχέδια κωμωδία (Commedia dell'arte) και το διάστημα 1612-21 ανέλαβε τις δημόσιες σχέσεις του θιάσου κωμωδίας των Έμπιστων (Confidenti). Έτσι είχε εκτεταμένη αλληλογραφία με κωμωδούς, όπως ο Φλαμίνιο Σκάλα και ο Νίκολας Μπαρμπιέρι Μπελτράμε, με μαικήνες, όπως οι Γκοντζάγκα και με ιδιοκτήτες θεάτρων στα οποία οι Έμπιστοι έπρεπε να παίξουν.
Μιχαήλ Παλαιολόγος (γιος Ιωάννη Ε΄)

Βιογραφία

Ήταν ο τέταρτος γιος του Ιωάννη Ε΄ Αυτοκράτορα των Ρωμαίων και της Ελένης Καντακουζηνής, κόρης του Ιωάννη ΣΤ΄ Αυτοκράτορα των Ρωμαίων.
Λίγα είναι γνωστά για τη ζωή του: γεννήθηκε μετά το 1351 και ήταν ο τρίτος ή τέταρτος γιος. Νυμφεύτηκε μία πριγκίπισσα της Βουλγαρίας, την κόρη του Ντομπροτίτσα κυβερνήτη του πριγκιπάτου Καρβούνα και του φρουρίου Καλιάκρα (1354-1379/86). Ο Μιχαήλ ανήλθε στο αξίωμα του δεσπότη.
Το 1336 συνόδευσε τον πατέρα του κατά την επίσκεψή του στη Βούδα, πρωτεύουσα της Ουγγαρίας, όπου ο Ιωάννης Ε΄ ζήτησε βοήθεια εναντίον των Οθωμανών. Περί το 1371 ήταν κυβερνήτης της Μεσημβρίας, λιμένος στη Θράκη, παρά τον Εύξεινο Πόντο. Τον Νοέμβριο του 1373 ταξίδεψε με στόλο τριών πλοίων στην Τραπεζούντα, όπου προσπάθησε να ενισχύσει την εκτόπιση του Αλεξίου Γ΄ Μεγάλου Κομνηνού. Ο στόλος αγκυροβόλησε έξω από το λιμάνι της πόλης για πέντε ημέρες, αλλά το εγχείρημα απέτυχε και επέστρεψε πίσω.
Το 1376/77 φονεύτηκε από τον Τέρτερ, γιο του Ντομπροτίτσα.

Οικογένεια

Νυμφεύτηκε μία πριγκίπισσα της Βουλγαρίας, κόρη του Ντομπροτίτσα κυβερνήτη του πριγκιπάτου Καρβούνα και του φρουρίου Καλιάκρα.
Γιώργος Γούσης

Βιογραφία

Ο Γούσης γεννήθηκε το 1986 στην Αθήνα. Το 2005 κέρδισε το τρίτο βραβείο νέων ταλέντων που διοργάνωνε το περιοδικό 9 και για τα επόμενα χρόνια δημιουργούσε σύντομες ιστορίες για το 9 και τη Γαλέρα. Έχει επίσης συνεργαστεί με έντυπα όπως η Εφημερίδα των Συντακτών, Το Βήμα, η Athens Voice και Τα Νέα.
Το 2008 συμμετείχε στο κόμικ Lynch, μαζί με άλλους καλλιτέχνες της ελληνικής σκηνής, ενώ το 2009 συνεισέφερε στην ανθολογία Outlow Territory Vol. 1 της Image Comics. Λίγα χρόνια αργότερα, κυκλοφόρησε το Ιστορίες από τις Αθώες Εποχές (2011), που συγκέντρωνε δουλειές του από το 9, τη Γαλέρα, Το Ποντίκι και αλλού.
Το 2016 συνεργάστηκε με τους συγγραφείς Δημοσθένη Παπαμάρκο και Γιάννη Ράγκο για τη μεταφορά σε κόμικ του Ερωτόκριτου, του φημισμένου έργου του Βιτσέντζου Κορνάρου. Το graphic novel έτυχε ευρείας αποδοχής και επέφερε συσχετίσεις με την τηλεοπτική σειρά Game of Thrones.
Στις 14 Σεπτεμβρίου 2017 ανακοινώθηκε ότι ο Γούσης θα ήταν αρχισυντάκτης ενός νέου περιοδικού αφιερωμένου στα κόμικς, ονόματι Μπλε Κομήτης.
Διαγωνισμός Χορωδίας Eurovision 2019

Χώρος διεξαγωγής

Έπειτα από αρχικές αναφορές τον Φεβρουάριο του 2018, επιβεβαιώθηκε στις 8 Ιουλίου 2018 ότι ο διαγωνισμός θα διεξαχθεί στη σουηδική πόλη Γκέτεμποργκ. Ο προτεινόμενος χώρος διεξαγωγής ήταν το Scandinavium, χωρητικότητας 14.000 θεατών. Ωστόσο, στις 18 Δεκεμβρίου 2018, επιβεβαιώθηκε πως ο διαγωνισμός θα διεξαχθεί στην Partille Arena.

Μορφή

Οι συμμετέχουσες χώρες που είναι μέλη της EBU, έχουν τη δυνατότητα να συμμετάσχουν στον Διαγωνισμό Χορωδίας Eurovision. Δέκα χώρες συμμετείχαν στον δεύτερο διαγωνισμό. Κάθε συμμετέχουσα χώρα, εκπροσωπήθηκε από μία επαγγελματική χορωδία, και στον πρώτο γύρο, κάθε μία ερμήνευσε ένα κομμάτι, η συνολική διάρκεια του οποίου δεν υπερέβαινε τα 4 λεπτά. Κάθε κομμάτι μπορεί να περιλαμβάνει ένα ή περισσότερα μουσικά έργα, ενώ μπορεί να είναι και "ελεύθερου στυλ". Ωστόσο, θα πρέπει να είναι επηρεασμένο πολιτισμικά από την συμμετέχουσα χώρα. Τρεις από τις χορωδίες προκρίνονται στον δεύτερο γύρο, όπου η κάθε μία ερμηνεύει ένα τραγούδι διάρκειας 3 λεπτών και με βάση αυτό αποφασίζεται ο νικητής.
Η νικήτρια χορωδία κερδίζει ένα βραβείο καθώς και ένα ταξίδι για να παρακολουθήσει τους 11ους Παγκόσμιους Αγώνες Χορωδιών στη Φλάνδρα του Βελγίου, τον Ιούλιο του 2020.

Παρουσιαστές

Στις 5 Απριλίου 2019, ανακοινώθηκε ότι ο Βρετανός τηλεπαρουσιαστής και ραδιοφωνικός παραγωγός κλασσική μουσικής Petroc Trelawny θα παρουσιάσει τον διαγωνισμό μαζί με τη Σουηδή παρουσιάστρια Ella Petersson. Η καριέρα του Trelawny ξεκίνησε από το BBC Radio Devon το 1989 ως ρεπόρτερ και από το 1998 είναι παρουσιαστής στο BBC Radio 3. Ο Trelawny παρουσίασε τον Διαγωνισμό Νέων Μουσικών Eurovision 2018 στο Usher Hall του Εδιμβούργου μαζί με την Josie d'Arby. Η Petersson είναι παρουσιάστρια της εκπομπής Kulturstudion στο SVT2 και της Kulturfrågan Kontrapunkt στο SVT1.

Συμμετέχουσες χώρες

Η επίσημη λίστα συμμετεχόντων δημοσιεύθηκε στις 18 Δεκεμβρίου 2018 και περιλάμβανε εννέα χώρες. Το Βέλγιο, η Γερμανία, η Λετονία, η Ουαλία και η Σλοβενία συμμετείχαν ξανά έχοντας κάνει το ντεμπούτο τους στον πρώτο διαγωνισμό, το 2017. Η Ελβετία, η Νορβηγία, η Σκωτία και η διοργανώτρια χώρα Σουηδία συμμετείχαν για πρώτη φορά, ενώ η Αυστρία, η Δανία, η Εσθονία και η Ουγγαρία αποχώρησαν.
Στις 20 Μαρτίου 2019, ανακοινώθηκε πως η Δανία τελικά θα συμμετέχει, αυξάνοντας τον αριθμό των συμμετεχόντων σε δέκα. Αρχικά είχε ανακοινωθεί πως η Ρουμανία και η Γαλλία θα έκαναν επίσης το ντεμπούτο τους αλλά αργότερα αφαιρέθηκαν από την επίσημη λίστα συμμετεχόντων που δημοσιεύθηκε από την EBU.
Wonderful Radio London

Ο Wonderful Radio London ή Big L υπήρξε ιδιωτικός ραδιοφωνικός σταθμός στις αρχές της δεκαετίας του 1960 στην Μεγάλη Βρετανία. Λειτούργησε παράνομα από το 1964 με πομπούς σε πλοίο στην βόρειο θάλασσα. Το ακροατικό κοινό ήταν κυρίως νεαρής ηλικίας, λόγω του μοντέρνου μουσικού προγράμματός. Σήμερα ο σταθμός εκπέμπει το πρόγραμμά του μέσω του ίντερνετ.
Κύπελλο Κύπρου ποδοσφαίρου ανδρών 1937-38

Σύστημα διεξαγωγής

Στο κύπελλο Κύπρου 1937-38 συμμετείχαν οι 5 ομάδες του πρωταθλήματος Α΄ κατηγορίας 1937-38. Διεξήχθη σε 3 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Θανατική ποινή στο Τατζικιστάν

Η θανατική ποινή στο Τατζικιστάν επιτρέπεται από το Άρθρο 18 του 1999 του Συντάγματος του Τατζικιστάν, το οποίο αναγράφει:
"Κάθε άτομο έχει δικαίωμα στη ζωή. Ουδείς δύναται να στερηθεί τη ζωή του, εκτός από την ετυμηγορία του δικαστηρίου για ένα πολύ σοβαρό έγκλημα."
Η τελευταία γνωστή εκτέλεση έλαβε χώρα το 2004. Το ίδιο έτος, ο πρόεδρος Ιμομάλι Ραχμόν υπέγραψε μορατόριουμ στις εκτελέσεις.
Το Τατζικιστάν δεν έχει υπογράψει το Δεύτερο Προαιρετικό Πρωτόκολλο του Διεθνούς Συμφώνου για τα Ατομικά και Πολιτικά Δικαιώματα το οποίο αποσκοπεί στην κατάργηση της θανατικής ποινής.
Φαρμάκη Λάρισας

Οικονομία

Η κύρια απασχόληση του πληθυσμού της Φαρμάκης είναι η κτηνοτροφία και η γεωργία.
Βαβούριο Θεσπρωτίας

Γενικά στοιχεία

Βρίσκεται 40 χλμ. βόρεια των Φιλιατών και είναι ένα από τα βορειότερα χωριά του νομού, παρά τα Όρη Τσαμαντά, σε υψόμετρο 670 μ. Ο πληθυσμός του, ασχολούμενος με την κτηνοτροφία, το 1971 ήταν 91 κάτοικοι, το 1981 ήταν 143 και το 2001 αριθμούσε 39 κατοίκους. Σύμφωνα με την απογραφή 2011 έχει πληθυσμό 23 κατοίκους.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της Θεοτόκου. Σε μικρή απόσταση βρίσκεται η Μονή του Αγίου Αθανασίου, όπου την Πρωτομαγιά πραγματοποιείται πανηγύρι. Άλλα πανηγύρια στο χωριό λαμβάνουν χώρα στις 17 Ιουλίου στην εορτή της Αγίας Μαρίνας και τον Δεκαπενταύγουστο.

Ιστορικά στοιχεία

Στη θέση «Καστρί», ανάμεσα στα σημερινά χωριά Βαβούρι και Λιάς, έχουν εντοπιστεί τα ερείπια αρχαίου τειχισμένου οικισμού, που ύπαρξή του πιθανολογείται και στην αυτοκρατορική περίοδο.
Σύμφωνα με την οθωμανική στατιστική του 1895, ο πληθυσμός του Βαβουρίου ανερχόταν σε 883 κατοίκους (439 άνδρες και 444 γυναίκες) που ήταν κατανεμημένοι σε 184 φορολογικούς χανέδες.
Το χωριό αναπτύχθηκε σημαντικά από οικονομικής απόψεως κατά το πρώτο μισό του 20ου αιώνα, κάτι που δε συνεχίστηκε τις επόμενες δεκαετίες λόγω της μετανάστευσης κατοίκων στα αστικά κέντρα και στο εξωτερικό.
Στο Βαβούρι γεννήθηκε ο οπλαρχηγός της ηπειρωτικής επανάστασης του 1854, Δημήτρης Ντόμαρης, ο οποίος κατά τη διάρκεια της εξέγερσης επιτέθηκε στους Φιλιάτες πυρπολώντας μουσουλμανικές οικίες και παίρνοντας αρκετούς ομήρους (ανάμεσά τους και τη μητέρα ενός ισχυρού ντόπιου Τσάμη προύχοντα).
Διοικητικά, κατά την ύστερη Τουρκοκρατία το Βαβούρι υπαγόταν τον καζά Φιλιατών, ενώ μετά την ενσωμάτωση στο ελληνικό κράτος κατά τους Βαλκανικούς Πολέμους, υπήχθη στην επαρχία Φιλιατών. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από την 1η Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου.
4492 Ντεμπυσσύ

Ο 4492 Ντεμπυσσύ (γαλλικά:4492 Debussy) είναι ένας αστεροειδής της Κυρίας ζώνης αστεροειδών. Ανακαλύφθηκε στις 17 Σεπτεμβρίου του 1988, από τον Ερίκ Ελστ (Eric Elst). Εκτιμάται πως η διάμετρός του είναι περίπου 10 χιλιόμετρα.
Πήρε το όνομά του από τον Γάλλο συνθέτη, Κλοντ Ντεμπυσσύ (Claude Debussy).

Δορυφόρος

Στις 21 Μαρτίου του 2004, ανακοινώθηκε ότι παρατηρήσεις της καμπύλης φωτός φανερώνουν την ύπαρξη ενός μικρού δορυφόρου του Ντεμπυσσύ, σε απόσταση μεταξύ 5,2 και 13,5 χιλιομέτρων από αυτό. Ονομάζεται προσωρινά S/2004 (4492) 1.
Μπίλι Ρέι Σάιρους

Πρώτα Χρόνια

Γεννήθηκε στις 25 Αυγούστου 1961 στο Κεντάκι. Γονείς του, ο πρώην πολιτικός της δημοκρατίας των Η.Π.Α, Ρόναλντ Ρέι Σάιρους (Ronald Ray Cyrus) και η Ρουθ Αν Κάστο (Ruth Ann Casto). Ξεκίνησε να ασχολείται με τη μουσική από την ηλικία των τεσσάρων, ενώ όταν εκείνος ήταν μόλις πέντε ετών, οι γονείς του, αποφάσισαν να χωρίσουν. Παρ' όλα αυτά, ο Μπίλι συνέχισε να βλέπει και τους δύο γονείς του, ενώ ζήτησε από τον πατέρα του να του μάθει να παίζει κιθάρα, ωστόσο αρχικά δυσκολεύονταν να μάθει. Φοίτησε στο κολλέγιο Georgetown, με υποτροφία για έναν χρόνο, αφού αποφάσισε πως ήθελε να γίνει μουσικός και να παρατήσει τις σπουδές του. Την δεκαετία του 80', ήταν μέλος του συγκροτήματος Sly Dog (Πονηρός Σκύλος) πριν να υπογράψει συμβόλαιο με την δισκογραφική εταιρία Mercury Nashville Records. Το όνομα του συγκροτήματος, προήλθε από έναν σκύλο που είχε ο Μπίλι.

Προσωπική Ζωή

Από το 1986 εως το 1991, ήταν παντρεμένος με την στιχουργό Σίντυ Σμιθ (Cindy Smith), με την οποία έγραψαν μαζί δύο τραγούδια.
Στις 28 Δεκεμβρίου 1992, παντρεύτηκε κρυφά, την Λετίτσια "Τις" Φίνλεϊ Σάιρους (Leticia "Tish" Finley Cyrus), γεννημένη στις 13 Μαΐου 1967. Μαζί έχουν τρία βιολογικά παιδιά. Την Μάιλι Σάιρους (Miley Cyrus), που γεννήθηκε στις 23 Νοεμβρίου 1992, τον Μπρείσον Σάιρους (Braison Cyrus) που γεννήθηκε το 1994 και την Νόα Σάιρους (Noah Cyrus), γεννημένη στις 8 Ιανουαρίου 2000. Επιπλέον, ο Μπίλι έχει αναγνωρίσει ως δικά του παιδιά, τους μουσικούς Τρέις και Μπράντι Σάιρους (Trace & Brandi Cyrus), που είναι παιδιά της συζύγου του, από προηγούμενη εξώγαμη σχέση. Η Μπράντι γεννήθηκε το 1987 και ο Τρέις το 1989.
Ο Μπίλι έχει ακόμη έναν βιολογικό γιό, τον Κρίστοφερ Κόντι Σάιρους (Christopher Cody Cyrus), γεννημένο τον Απρίλη του '92, από μια σύντομη σχέση που είχε με την Κριστίν Λάκεϊ (Kristin Luckey). Ο Κρίστοφερ μεγάλωσε με την μητέρα του, στη Νότια Καρολίνα. Το 2004, σε συνέντευξη του στο ABC News: Primetime, ο Μπίλι, δήλωσε μεταξύ άλλων πως είχε ταυτόχρονη σχέση με την Τις (μητέρα της Μάιλι) και την Κριστίν (μητέρα του Κρίστοφερ) γι' αυτό τα δύο παιδιά γεννήθηκαν το ίδιο έτος, χωρίς να έχει παντρευτεί καμία από τις δύο γυναίκες, αλλά έναν μήνα με τη γέννηση της Μάιλι, παντρεύτηκε κρυφά την Τις. Όλη η οικογένεια Σάιρους, ζούσε στο Νάσβιλ του Τενεσί, ώσπου άκουσαν για την οντισιόν της Χάνα Μοντάνα και μετακόμισαν στο Λος Άντζελες, όπου και ζουν μέχρι σήμερα.
Λεωφορειολωρίδα

Οι λεωφορειολωρίδες είναι λωρίδες στο δεξιό τμήμα του οδοστρώματος στις οποίες σύμφωνα με τον Κ.Ο.Κ έχουν πρόσβαση μόνο τα λεωφορεία. Οι λεωφορειολωρίδες δημιουργήθηκαν λόγω των έντονων κυκλοφοριακών προβλημάτων που επικρατούν κυρίως στις μεγάλες πόλεις. Με αυτό τον τρόπο τα λεωφορεία μπορούν να ακολουθούν τις γραμμές αυτές αποφεύγοντας την κίνηση. 
Οποιοδήποτε άλλο μεταφορικό μέσον ακολουθεί αυτή την λωρίδα με σκοπό την αποφυγή της κίνησης, παραβιάζει τους κανόνες του Κ.Ο.Κ και του επιβάλλεται υψηλό πρόστιμο.
Θεοδώριχος Δ΄ της Λουσατίας

Βιογραφία

Ήταν ο τρίτος γιος του Αλβέρτου Β΄ μαργράβου του Μάισεν και της πρώτης συζύγου του Μαργαρίτας των Χοενστάουφεν κόρης του Φρειδερίκου Β΄ της Γερμανίας & Σικελίας.
Το 1270 απεβίωσε η μητέρα του, διότι ο σύζυγός της ερωτεύθηκε τη Κουνιγκούντε, κόρη του Όθωνα του Άιζενμπερκ. Τα τρία αδέλφια: ο Ερρίκος, ο Φρειδερίκος Α΄ και ο Θεοδώριχος Δ΄ ανατράφηκαν από τον θείο τους Θεοδώριχο μάργραβο του Λάντσμπερκ. Όταν ενηλικιώθηκαν, πολέμησαν τον πατέρα τους, που ήθελε να τον κληρονομήσει ο Αλβέρτος/Άπιτς, γιος του από την Κουνιγκούντε.
Η πρώτη περιοχή που απέκτησε ήταν το Πλάισνερλαντ. Μετά το 1288, που απεβίωσε ο πάππος του Ερρίκος Γ΄ μάργραβος του Μάισεν, κληρονόμησε τη Λουσατία και το 1291, όταν ετελεύτησε ο εξάδελφός του Φρειδερίκος Τούτα μάργραβος του Λάντσμπερκ (γιος του ανωτέρω Θεοδωρίχου), κληρονόμησε το Όστερλαντ.
Το 1301 ο Μπούρχαρτ Β΄ αρχιεπίσκοπος του Μαγδεβούργου πώλησε στον Θεοδώριχο Δ΄ δύο κάστρα αντί 2.000 αργυρών μάρκων του Στέννταλ και μετά το κάστρο και την πόλη του Σπρέμμπερκ. Το 1303 ο Θεοδώριχος Δ΄ πώλησε τη Λουσατία στο μάργραβο του Βρανδεμβούργου (από τον Οίκο των Ασκάνια).
Ο Αδόλφος των Νασσάου της Γερμανίας του στέρησε τις γαίες του, αλλά όταν ο Αδόλφος έπεσε, ο Θεοδώριχος Δ΄ αποκαταστάθηκε. Το 1307 ο Αλβέρτος Α΄ των Αψβούργων της Γερμανίας εισέβαλλε στο Όστερλαντ με μεγάλο στρατό· ο Θεοδώριχος Δ΄ και ο αδελφός του Φρειδερίκος Α΄ όπλισαν αστούς και αγρότες και με τη βοήθεια ιπποτών από το Μπράουνσβαϊκ νίκησαν τον βασιλιά το 1307 στη μάχη της Λούκα στη Θουριγγίας.
Απεβίωσε το 1307 στο Λάιπτσιχ (Λειψία) σε ηλικία 47 ετών. Σύμφωνα με μετέπειτα παραδόσεις, σκοτώθηκε από κάποιον Φίλιππο του Νασσάου στο ναό του Αγ. Θωμά, στη Λειψία. Ωστόσο είναι πιθανότερο να απεβίωσε από φυσικά αίτια.

Οικογένεια

Νυμφεύτηκε το 1295 τη Γιούτα, κόρη του Μπέρτολτ Η΄ κόμη του Χέννεμπερκ· δεν απέκτησαν απογόνους και η Γιούτα έκανε δεύτερο γάμο με τον Όθωνα Δ΄ των Ασκάνια μάργραβο του Βρανδεμβούργου-Στέννταλ.
Μανγκάλ (ψήσιμο)

Το Μανγκάλ (αραβικά: منقل, τουρκικά: mangal, περσικά: منقل, εβραϊκά: מנגל, γεωργιανά: მაყალი, maqali, αρμενικά: Մանղալ, αζερικά: manqal, ρωσικά: мангал) είναι το Μεσοανατολίτικο όνομα για τα μπάρμπεκιου και αναφέρεται τόσο στην εκδήλωση όσο και τη σχάρα ψησίματος.

Περιγραφή

Η λέξη μανγκάλ προέρχεται από την αραβική λέξη μανκάλ (منقل) που σημαίνει "φορητός" και αναφερόταν αρχικά σε φορητούς εσωτερικούς θερμαντήρες ως επί το πλείστον αντικατεστημένους από Δυτικού τύπου σόμπες.
Ένα μανγκάλ συνήθως χρησιμοποιείται για το ψήσιμο διαφόρων κομματιών κρέατος, όπως μπριζόλες, μπιφτέκια, κεμπάπ, σις κεμπάπ, φτερούγες κοτόπουλου και στήθος κοτόπουλου. Ψητά λαχανικά, σαλάτες και άλλα κρύα τρόφιμα συνοδεύουν το γεύμα. Στην Τουρκία, το σαλγκάμ και το αϊράνι είναι κοινά ποτά κατά τη διάρκεια εορτασμών μανγκάλ, καθώς και το ρακί. Το μανγκάλ αναφέρεται επίσης στην κοινωνική συγκέντρωση μιας οικογένειας ή φίλων σε κήπους ή περιοχές για πικνίκ, παρόμοια με το νοτιοαφρικάνικο μπράαι.
Στο Ισραήλ, το μανγκάλ είναι παράδοση στην Ημέρα της Ανεξαρτησίας του Ισραήλ και τις ενδιάμεσες μέρες του Πάσχα.
Βερνάρδος της Σαξονίας-Βαϊμάρης-Άιζεναχ (1792-1862)

Βιογραφία

Ήταν ο δευτερότοκος γιος του Καρόλου-Αυγούστου δούκα της Σαξονίας-Βαϊμάρης-Άιζεναχ και της Λουίζας, κόρης του Λουδοβίκου Θ΄ λαντγκράβου της Έσσης-Ντάρμστατ.
Βραβεία Γκράμι για Συνολική Προσφορά

Το «Βραβείο Γκράμι για το Σύνολο της Προσφοράς» τιμά τους καλλιτέχνες για τη συνολική τους προσφορά στον χώρο της μουσικής. Απονέμεται ενώ η τιμώμενη προσωπικότητα βρίσκεται στη ζωή ή και μετά τον θάνατό της.
Rock 'n' Roll Gypsies

Τραγούδια

1. Power and the Glory - 6:28

2. And the Bands Played On - 2:55

3. Rock the Nations - 4:31

4. Dallas 1 PM - 6:37

5. Broken Heroes - 7:05

6. Battle Cry - 5:49

7. Rock 'n' Roll Gypsy - 5:18

8. Northern Lady - 5:07

9. I Can't Wait Anymore - 4:30

10. This Town Rocks - 4:14

11. The Eagle Has Landed - 7:26

12. Just Let Me Rock - 4:19

Τα μέλη των Saxon

Το Rock 'n' Roll Gypsies ηχογραφήθηκε από τους εξής μουσικούς:
Μπιφ Μπάιφορντ - φωνητικά
Γκράχαμ Όλιβερ - κιθάρα
Πωλ Κουήν - κιθάρα
Νιμπς Κάρτερ - μπάσο
Νάιτζελ Ντάρχαμ - τύμπανα
Καλλιόπη Μπουρδάρα (βουλευτής ΠΑΣΟΚ)

Βιογραφικά στοιχεία

Σπούδασε Νομικά, Κοινωνιολογία και Ψυχολογία στο Πανεπιστήμιο των Αθηνών και εν συνεχεία έκανε μεταπτυχιακές σπουδές στις ΗΠΑ. Μετά απέκτησε διδακτορικό τίτλο από το London School of Economics.
Κατά την παραμονή της στο Ηνωμένο Βασίλειο οργανώθηκε στο ΠΑΚ. Αργότερα αποτέλεσε ιδρυτικό μέλος της ΕΓΕ, στο Δ. Σ. της οποίας παρέμεινε ως το θάνατό της (1996).
Εξελέγη βουλευτίνα στην εκλογική περιφέρεια της Α΄ Αθηνών με το ΠΑΣΟΚ στις εκλογές που διεξήχθησαν τον Ιούνιο του 1985. Από το 1982 και επί τριετία ήταν πρόεδρος του Εθνικού Οργανισμού Πρόνοιας.
Η Καλλιόπη Μπουρδάρα πέθανε έπειτα από πολύμηνη ασθένεια και κηδεύτηκε στο Πρώτο Νεκροταφείο Αθηνών στις 3 Δεκεμβρίου 1996. Είχε με μία κόρη.
Πλάτη (ανατομία)

Δομή

Το κεντρικό χαρακτηριστικό της ανθρώπινης πλάτης είναι η σπονδυλική στήλη, συγκεκριμένα το μήκος από την κορυφή των θωρακικών σπονδύλων έως το κάτω μέρος των οσφυικών σπονδύλων, το οποίο προφυλάσσει τον νωτιαίο μυελό στον σπονδυλικό σωλήνα και το οποίο γενικά έχει κάποια καμπυλότητα που δίνει σχήμα στην πλάτη. Η χοάνη εκτείνεται από την σπονδυλική στήλη στο πάνω μέρος της πλάτης (με την κορυφή του σκελετού που αντιστοιχεί στον σπόνδυλο Τ1), περισσότερο από το μισό μήκος της πλάτης, αφήνοντας μια περιοχή με λιγότερη προστασία μεταξύ του πυθμένα του σκελετού και τους γοφούς. Το πλάτος της πλάτης στην κορυφή ορίζεται από την ωμοπλάτη, τα φαρδιά επίπεδα οστά των ώμων.
Το δέρμα της ανθρώπινης πλάτης είναι παχύτερο και έχει λιγότερες νευρικές απολήξεις από το δέρμα σε οποιοδήποτε άλλο μέρος του κορμού. Με μερικές αξιοσημείωτες εξαιρέσεις, τείνει να έχει λιγότερες τρίχες από το ανδρικό στήθος. Η άνω-μεσαία πλάτη είναι επίσης η μία περιοχή του σώματος που ένας άνθρωπος υπό κανονικές συνθήκες μπορεί να μην είναι σε θέση να αγγίξει.